Fotballklubben Tønsberg

2001

14. august 2001
Arbeidet med en mulig ny storklubb tar form da representanter for 17 lokale klubber møtes i Sparebanken NORs lokaler i Tønsberg. Det opprettes en styringsgruppe og fem prosjektgrupper som skal kartlegge mulighetene for en ny toppklubb i Tønsberg.
27. august 2001
Styringsgruppen på 13 konstituerer seg som interimsstyre. Leder er Geir Kværner fra Flint. Målet er å danne en ny klubb innen 15. oktober. Arbeidstittelen på prosjektet er ”FK Tønsberg”.
3. september 2001
Debatten om hva som må til for å skape et topplag i fotball i Tønsberg skyter fart, blant annet gjennom Tønsbergs Blad. I begynnelsen av august arrangerer Flint et møte hvor temaet er ”Toppfotball i Tønsberg?”. Med på møtet er representanter fra Odd Grenland og FK Haugesund.
Næringslivet i og rundt Tønsberg viser seg positive til den nye klubben. Tønsberg Toppfotball ASA er sikret minst 1 million i egenkapital. Meny-kjeden og Sæther Eiendom er de største inverstorene i ASA-selskapet.
13. september 2001
Avtalen som skal regulere samarbeidet mellom FK Tønsberg og de tilsluttende klubbene presenteres. Der heter det at FK Tønsberg skal overta plassen til Eik-Tønsbergs førstelag i seriesystemet fra 2002-sesongen. Videre skal den nye klubben ha et rekrutteringslag og et juniorlag.
10. oktober 2001
Syv minutter tar det fra møtet er satt til FK Tønsberg er stiftet. Andebu skriver under som første klubb. Totalt 17 klubber skriver under på avtalen denne kvelden. Senere slutter også Høyjord og Hauk seg til.
26. oktober 2001
Trener Kjetil Kristoffersen skriver under for Ørn-Horten. Kristoffersen var påtenkt rollen som FK Tønsberg-trener, men valgte etter mye frem og tilbake å gå tilbake til sin moderklubb. Avgjørelsen er dårlig nytt for FK Tønsberg. Nyklubben står fortsatt uten spillere og trenere.
1. november 2001
Anders Skarbøvik er første spiller som skriver under på kontrakt med FK Tønsberg. 24-åringen har spilt for Eik de siste tre årene.
9. november 2001
FK Tønsberg ansetter Steinar Skeie som hovedtrener. Skeie har trenet Start 2 i 2. divisjon og har også vært trener for Vindbjart. Skeie har D-trenerkurs, diplomtrenerstudium fra Olympiatoppen er mellomfag idrett fra høyskolenivå.
Samtidig blir det klart at Morten Kihle er engasjert for å få fortgang i komponeringen av spillerstallen. Reidar Lindqvist, Lasse Hem og Sverrir Gunnarsson skriver under for FK Tønsberg – og nå løsner det endelig på spillerfronten.
6. desember 2001
FK Tønsberg avholder ekstraordinær generalforsamling. Sigmund Fossberg blir valgt til styreleder. – Enhver by trenger noen flaggskip. Et slikt håper vi FK Tønsberg skal bli, sier Fossberg.
På generalforsamlingen presenteres klubbens helrøde drakter for første gang.
16. desember 2001
FK Tønsberg debuterer med turneringsseier. Laget går til topps i TFKs tradisjonelle juleturnering i five-a-side fotball.

2002

6. januar 2002
FK Tønsberg slår Ørn-Horten 2-1 i finalen i Tønsbergs Blads storhallturnering i Slagenhallen.
7. januar 2002
Steinar Skeie leder sin første trening som FK Tønsberg-trener på Eikgrusen.
19. januar 2002
I en treningskamp mot TFK brekker Reidar Lindqvist beinet i et sammenstøt med keeper. Lindqvist var regnet som FK Tønsbergs målfarligste spiss. Nå mister han halve sesongen.
Sesongen 2002
FK Tønsberg blir nummer to i 2. divisjon 2, bare tre poeng bak Bærum som rykker opp. Laget spiller alle sine hjemmekamper i Greveskogen idrettspark.

2003

Vinteren 2003
Steinar Skeie forlenger sin kontrakt som trener. Får med seg blant andre Trond Skrede og Tore Flaatnes som hjelpetrenere. Morten Kihle går av som sportslig leder for å spille for klubben. Klubben får en bra stall og kan offentliggjøre målsettingen om å opprykk til 1. divisjon.
Samtidig endres nmodellen noe ved at klubben legger ned sin juniorsatsing og heller sataser på et elite 2 som skal spille i 3. divisjon etter opprykk 2002.
April 2003
Treningskampene ga både oppturer og nedturer, men Steinar Skeie hadde bevisst valgt tøff motstand. Laget hadde en fin treningsleir til Spania. En nødvendighet etter triste treningsforhold gjennom hele vinteren.
Nye Tønsberg Gressbane er dessverre ikke klar og sesonginnledningen foregår på Greveskogen.
16. mai 2003
Folkefest i Tønsberg, og offisiell åpning av Tønsberg Gressbane. Et fantastisk åpningshow ble blant andre Jahn Teigen på scenen. Kjelsås er motstander i kampen som samlet 3.500 tilskuere.
FK Tønsbergs vant den første kampen 3-2 og Steinar Jordbakke fikk æren av å score det første målet.
27. juni 2003
FK Tønsberg knuser Tollnes 7-2 på Tønsberg Gressbane og tar sommerferie på toppen av tabellen to poeng foran Pors.
Juli – oktober 2003
FK Tønsberg klarer ikke å følge opp den gode vårsesongen. Laget taper viktige poeng mot antatt dårligere lag, og sakter akterut i kampen om opprykk. Borte mot Pors 28. september lagets siste sjanse til å få kontakt med lederlaget Pors igjen. Pors ydmyker FKT og vinner 3-0 uten problemer på hjemmebane.
7. oktober 2003
Styret i FK Tønsberg har evaluerings møte av sesongen 2003. Her diskuteres Steinar Skeies fremtid i klubben, og om det fortsatt skal satses på et rekruttlag i 3. divisjon. Det blir bestemt at FK Tønsberg 2 skal legges ned. Styret sier det var kun økonomiske hensyn bak avgjørelsen. Det blir ikke sagt noe om Skeie skal fortsette i klubben eller ikke.
15. oktober 2003
FK Tønsberg og Steinar Skeie informerer om at de er blitt enige om at Skeie skal avslutte sitt engasjement som trener for samarbeidsklubben etter sesongen. Skeie får kompensasjon for å avslutte kontrakten ett år før tiden.
18. oktober 2003
FK Tønsberg avslutter sesongen med å slå Jerv 4-0 på Tønsberg Gressbane. Tre mål av Stian Nikodemussen gjør han til toppscorer for andre året på rad. FKT ender på andreplass på tabellen bak Pors som rykker opp. For spillerne blir det også et følelsesladet farvel med Steinar Skeie.
Oktober 2003
Spekulasjonen om hvem som skal trene FK Tønsberg neste sesong går. Navn som Tom Nordlie, Tor Thodesen, Thor Helge Fagernes og Sture Fladmark nevnes som aktuelle kandidater.
4. november 2003
På pressekonferanse på Tønsberg Gressbane presenter FK Tønsberg klubbens nye trener. Svenske Reine Almqvist er mannen som skal lede FKT neste sesongen. På samme pressekonferanse informer styret om at nestleder Henning Kock har tatt over som styreformann etter Sigmund Fossberg etter sist nevntes eget ønske. Fossberg fortsetter i styret som styremedlem.

2004

3. mars 2004
FK Tønsberg henter Lars Petter Hansen fra Fredrikstad for å forsterke angrepet. Han reiser få dager etterpå sammen med resten av laget på treningsleir i Spania.
18. april 2004
FK Tønsberg serieåpner sin tredje sesong med å slå Larvik Fotball 3-0 på Tønsberg Gressbane foran 1.300 tilskuere. Petter Bruer Hanssen banker inn årets mål i sesongdebuten.
16. mai 2004
Lokalderbyet på Tønsberg Gressbane ender med 4-1 seier til FK Tønsberg over Ørn-Horten. 2.800 tilskuere er tilstede på kampen.
10. august 2004
Jon Björklund blir FK Tønsbergs første utenlandske spiller. Han kommer fra Kalmar FF.
29. august 2004
Stian Nikodemussen scorer sitt 39. og 40. mål for klubben mot Sprint/Jeløy
30. september 2004
Fyrverkeri på himmelen, " We are the champions" runger i høytalerne og champagnen spruter etter at at FK Tønsberg har sikret opprykk til 1. divisjon med 3-1 seieren over FK Arendal. 1.800 tilskuere trosser høstkulden denne onsdagskvelden for å få med seg festen.
16. oktober 2004
FK Tønsberg avslutter 2004-sesongen med å knuse Donn 8-0 hjemme. Lars Petter Hansen scorer tre mål, og med sju mål på sesongens to siste kamper ender han som toppscorer med 21 mål i sin første sesong.
November – Desember
FK Tønsberg knytter til seg fire nye spillere før jul. Kenneth Udjus blir lånt ut fra Tromsø, mens Are Brodtkorb kommer fra Kongsvinger. Christer Persson hentes fra Kalmar FF. Mens Abdul Karim Ahmed, med fortid i Kongsvinger og Viking, kommer fra hjemlandet Ghana.
Følgende spillere forlater klubben: Lars Kristian Fritzø, Marius Langsrud, Per Øyvind Jacobsen, Rolf Rasmussen, Steinar Aker, Bjørn Erik Skjelbred, Fredrik Hauge og Carl Axel Andreassen.
23. desember 2004
Sæther Eindom AS, RGS Trio AS og Revetal Invest kunngjør at de har kjøpt næringslokalene på Tønsberg Gressbane. Dermed får endelig FK Tønsberg kontorlokaler på stadion.

2005

4. januar 2005
FK Tønsbergs nye markedssjef, Ole Jørgen Reichelt har sin første arbeidsdag på FKT-kontoret.
10. januar 2005
Kontoradministrasjonen har sin første arbeidsdag i de nye lokalene på Tønsberg Gressbane.
29. januar 2005
FK Tønsberg og Vålerenga Fotball er enige om en overgang for Tønsberg-mannen Per Egil Swift. Den mangeårige eliteseriespilleren signerer en treårskontrakt med FKT.
22. februar 2005
Arbeidstillatelsen er i orden, og etter litt små justeringer på kontrakten signerer Abdul Karim Ahmed med FK Tønsberg etter å ha trent med laget i tre måneder.
Samme dag velges Nils Lund som ny styreleder på årsmøtet.
16. mars 2005
FK Tønsberg slår eliteserielaget Fredrikstad FK ledet av Egil «Drillo» Olsen i treningskamp. Ekstra gøy for tidligere FFK-spiller Lars Petter Hansen, som scorer mot gamle lagkamerater. Erik Biseth, Stian Nikodemussen og prøvespiller Darko Lukanovic scorer de øvrige målene.
30. mars 2005
Etter fem måneders forhandlinger går endelig Odd Grenland med på å slippe Armin Sistek til FK Tønsberg. Skiensklubben får kompensasjon for overgangen.
10. april 2005
FK Tønsberg spiller sin første kamp i 1. divisjon. Det ender med et bittert 2-1 tap hjemme på Tønsberg gressbane for Skeid. Armin Sistek blir historisk ved å score FKTs første mål på det nest høyeste nivået i Norge.
17. april 2005
I første obligatoriske møte har FK Tønsberg opprykksfavoritt og nabo Sandefjord Fotball i kne helt til siste sekund. SF trenger et straffespark på overtid for å redde 1-1 hjemme på Storstadion i Sandefjord. Petter Bruer Hanssen scorer FKTs mål.
24. april 2005
FK Tønsberg vinner sin første kamp i 1. divisjon. Løv Ham blir slått 4-1 på Tønsberg gressbane. Lars Petter Hansen og Stian Nikodemussen scorer to mål hver seg.
17. – 30. juni 2005
Skader gjør at FK Tønsberg må låne inn forsterkninger. I løpet av siste halvdel av juni hentes G19-landslagskapteinen Johan Lædre Bjørdal fra Viking, G19-landslagsspiller Morten Hæstad fra Start og Andreas Drugge fra den svenske eliteserie klubben Elfsborg til Tønsberg.
6. juli 2005
Jarle Birkeland returnerer til FK Tønsberg etter to år i tyske Werder Bremen. 20-åringen signerer en kontrakt ut sesongen.
25. juli 2005
Trener Reine Almqvist sykemeldes, og Kent Karlsen og sportslig leder Trond Skrede overtar ansvaret i fraværsperioden. Almqvist returner til treningene og laglederbenken 12. august, men blir nok en gang sykemeldt 22. august.
30. august 2005
FK Tønsberg henter svensken Lars Olof ”LO” Mattsson inn til å lede FK Tønsberg ut sesongen i Reine Almqvists sykefravær.
30. september 2005
FK Tønsberg låner keeperen Nuno Marques fra FC Lyn Oslo ut sesongen på grunn av skaden Kenneth Udjus fikk i slutten av august.
14. oktober 2005
FK Tønsberg får oppmerksomhet fra hele Norge, og også utenlandske medier også. Grunnen er at trener LO Mattson nekter spillerne sex resten av sesongen. Det skal reddet lagets plass i 1. divisjon.
23. oktober 2005
Med tap 1-3 for Mandalskameratene i Mandal er nedrykket et faktum for FK Tønsberg.
26. oktober 2005
Lars Olof ”LO” Mattsson sier fra at han ikke er aktuell som trener for FK Tønsberg neste sesong. Samtidig blir Fredrik Kjølner lansert som en aktuell kandidat til å bli spillende trener. Kjølner velger til slutt å spille for Sandefjord Fotball.
30. oktober 2005
Sesongen avsluttes med nok et tap. Kongsvinger vinner 3-1 på Tønsberg Gressbane. FK Tønsberg rykker ned som nest siste lag i 1. divisjon 2005.
November 2005
Sture Fladmark, Per Egil Swift, Kjetil Kristoffersen, Ivar Morten Normark og Nils Johan Semb er blant navnene som nevnes i diskusjonen rundt hvem som skal bli ny trener.

2006

November 2005 – Januar 2006
Noen kommer, noen går. Are Brodtkorb Mads Nilsson, Tom Roger Ellefsen og Marius Dahl gir alle beskjed om at de gir seg i FKT. Jarle Birkeland forsvinner også fra klubben.
Etter mye fram og tilbake blir Christer Persson, Petter Bruer Hanssen og Kenneth Udjus værende i klubben. Også Lars Petter Hansen og Erik Biseth forlenger avtalene sine.
Sverrir Gunnarsson blir hentet tilbake fra Eik-Tønsberg etter tre år der.
8. desember 2005
Per Egil Swift ansettes som ny trener etter Reine Almqvist og Lars Olof Mattsson. Swift annonserer samtidig at han vil trappe ned som spiller. Han underskriver en ettårskontrakt som trener med opsjon på ytterligere to år.
14. desember 2005
Det blir kjent at daglig leder Geirfinn Kvalheim har sagt opp sin stilling i klubben. Etter fire år ønsker han nye utfordringer, og går over i ny jobb i Tønsberg Gressbane AS.
15. desember 2005
Dagen etter nyheten om at Geirfinn Kvalheim slutter, offentliggjør FK Tønsberg at også sportslig leder Trond Skrede takker for seg.
28. januar 2006
Per Egil Swift får sin kampdebut som trener da FK Tønsberg vinner sesongens første treningskamp 1-0 mot Groruddalen. Stian Nikodemussen er matchvinner.
2. februar 2006
Vestfold Fotballkrets gir klarsignal til at FK Tønsberg kan etablere et rekruttlag i 4. divisjon i samarbeid med Nøtterøy. Laget får navnet Nøtterøy/FK Tønsberg 2.
3. februar 2006
Erik Horn presenteres som ny daglig leder av FK Tønsberg. Han er opprinnelig fra Tønsberg, og kommer fra jobb i Norsk Rikstoto.
21. februar 2006
FK Tønsberg signerer ny utstyrsavtale. Danske Hummel erstatter italienske Errea på utstyrssiden.
24. februar 2006
Sigbjørn Langaas signerer for FK Tønsberg. Den tidligere Ørn-spilleren kommer fra Sogndal.
2. mars 2006
FK Tønsberg og Abdul Karim Ahmed kommer ikke til enighet om en revidert kontrakt etter nedrykket fra 1. divisjon. Ghaneseren blir fristilt, og signerer for Moss kort tid senere. (Da Abdul Karim Ahmed ikke besto legesjekken, returnerte han etterhvert til FK Tønsberg)
15. mars 2006
André Jacobsen signerer for FK Tønsberg. Han har spilt for Ørn-Horten de siste sesongene.
21. mars 2006
Anders Mårdalen signerer for FK Tønsberg. Han er opprinnelig fra Rjukan, men spilte forrige sesong for Frigg.
27. mars 2006
Petter Grini signerer for FK Tønsberg. Han kommer fra Skarphedin, og har trent med FKT siden slutten av november.

2007

28. juni 2007
FK Tønsberg vinner 2-0 over rivalen og eliteserielaget Sandefjord Fotball  i 2. runde av NM. Dette er første gang på mange år at et lag i Eliteserien ryker ut i 2. runde.
August 2007
Under overgangsvinduet sommeren 2007 ankommer Mathias Raade Olsen (Eik), samt Andreas Moen (Innleid fra Sogndal). André Jacobsen blir lånt ut til Ørn-Horten ut sesongen.
4. september 2007
Grunnet ekstremt mye reisevirksomhet og stort arbeidspress i sin daglige jobb ba styreleder i FK Tønsberg, Nils Lund, om å få fratre sitt verv som styreleder. Nestleder Rune Gjerden overtar som styreleder fram til årsmøtet våren 2008. Nils Lund fortsetter i styret som styremedlem.
7. september 2007
Det blir klart at FK Tønsberg 2 vinner kretsmesterskapet i Vestfold etter at Eik-Tønsberg 2 taper mot Tjølling. FK Tønsberg 2 er dermed klare for 3. divisjon med fire kamper igjen å spille. Ved sesongslutt har de vunnet med 12 poeng og med utrolige 99-19 i målforskjell!

2008

Det ble igjen med "nesten" for FK Tønsberg som havnet på tredjeplass i 2. divisjon avdeling 4, kun et poeng bak avdelingsvinner Tromsdalen! Per Egil Swift og FKT blir enige om å avslutte samarbeidet og meriterte Tor Thodesen blir ansatt som ny trener. FK Tønsberg 2 imponerte i 3. divisjon og endte på 5.-plass.

2009

Flere profilerte spillere forlater FK Tønsberg i løpet av vinteren. Både fordi klubben måtte kutte kraftig ned på lønnskostnadene, i tillegg til at noen av de lokale spillerne syntes de hadde gitt klubben nok sjanser til å klare opprykket. Blant de viktigste på a-laget gikk Amir Sharif og Kim Larsen til Manglerud Star, mens de lokale spillerne Daniel Moen Hansen og Stian Nikodemussen dro til Randaberg. Sistnevnte hadde vært i klubben siden den ble dannet, og er klubbens toppscorer igjennom tidene.
FKT satt igjen med et meget ungt lag som såvidt bikket 20 år i snitt, men fikk på tampen av overgangsvinduet signert Fredrik Kjølner som samtidig ble hovedtrener for rekruttlaget, samt at spissen Eirik Markegård ble leid inn fra Sandefjord Fotball.

2010

Klubben havner på 3 plass på tabellen, med 45 poeng på 26 kamper, 8 poeng bak vinnerlaget Randaberg.
30. november ansettes Hein Henriksen som ny hovedtrener for 2011-sesongen.

2011

FK Tønsberg havner på 6 plass, med 42 poeng på 26 kamper.
1. desember ansettes Geir Midtsian som ny hovedtrener for 2012-sesongen.

2012

Klubben havner på 11 plass av 14 lag, tre poeng over nedrykksstreken, med 31 poeng på 26 kamper. 
Avtalen med samarbeidsklubbene går ut 31. desember. Klubbens årsmøte 2012 har oppfordret styret til å gå i ny dialog med klubbene i distriktet for å formalisere fremtidig samarbeid.

2013

Klubben er en ren amatørklubb uten lønnede spillere. 1. januar overtar Tor Thodesen jobben som hovedtrener i FK Tønsberg. Oppgaven blir kortvarig, da Tor takker ja til tilbud om trenerjobb i Saudi Arabia. Sindre Bjerkeseth overtar fra februar og Kim Brodersen fra begynnelsen av juni. Ståle Brandsrud er trener fra slutten av juni og ut året. 
Laget havner nest sist i 2 divisjon, med 20 poeng på 26 kamper, og rykker for første gang ned til 3 divisjon. 
FKT 2 havner på 7 plass i 3 divisjon, avdeling 5, med 36 poeng på 26 kamper.

2014

Jan Eddie Hansen tiltrer som hovedtrener i januar. 
På Årsmøtet i mars blir Knut-Martin Hegg valgt til ny styreleder. Ny sportsplan blir lansert, hvor klubbens mål blir definert: Opprykk til 2 divisjon i 2014, opprykk til Adeccoligaen (nivå 2) i 2016, etablert på nivå 2 innen 2018.
Laget havner på andreplass i 3 divisjon, avdeling 5, med 59 poeng på 26 kamper. Med uavgjort eller seier over Donn i siste serierunde vil det bli opprykk, men FKT taper 2-1, etter å ha fått siste scoring i mot fire minutter på overtid. Over 2500 tilskuere på tribunen gir likevel håp om at det er en framtid for toppfotball i byen. 
FKT 2 havner på 4 plass i 4 divisjon, med 39 poeng på 22 kamper.